Resum Assemblea 26 Novembre – Rebel·lió Atenció Primària\nResum Assemblea 26 Novembre\nAssemblea Rebel·lió Atención Primària (RAP)\n11h. Casal Girapells\nComença l’Assemblea informant de les activitats realitzades per RAP des de l’última assemblea:\n.-Difusió de la campanya “Donem vida a l’Atenció Primària” : dues xerrades a Sant Boi i Guinardó\n.-Reunió del grup d’Atenció Primària (Marea Blanca, FoCAP i Rebel.lió AP) amb el gerent de l’ICS, sr. J M.Argimon\n.-Reunió 25.1.19 del sindicat CGT amb el Departament de Treball en relació a la demanda interposada pel sindicat durant la vaga d’Atenció Primària de novembre’18 #CAPalscarrers. El format de la reunió va ser sindical amb la presència dels companys sindicalistes del sector del Metall, el Secretari General (SG) Catalunya, el Secretariat de Salut Laboral, la Diputació de BCN i el SG Federació Sanitat. El Departament de Treball s’ha compromés a realitzar la mediació entre el sindicat CGT i els interlocutors que l’assemblea de RAP decideixi. L’assemblea decideix demanar la presència del Departament de Salut, CatSalut i l’Institut Català de la Salut.\n.-Creació de la Coordinadora Estatal de Atención Primaria on estan inclosos representants dels moviments en defensa de l’Atenció Primaria de totes les Comunitats Autònomes. RAP hi està representat.\nS’està elaborant un document de consens estatal alternatiu a la proposta feta des del ministeri per la reunió interterritorial que volen fer des del Gobierno Central\nS’aprova adherir-se a la Jornada de concentració estatal als CAPs el proper 7/2/19 coincidint amb la reunió interterritorial\nEs proposa detallar el conjunt d’accions per continuar la lluita en defensa de l’AP i denunciar la ineficàcia de les mesures que s’estan adoptant arrel de l’acord signat per resoldre la vaga de novembre. S’acorda en breu fer una nova trobada per acabar de donar forma al text.\nS’acorda, després d’un breu debat, que Rebel·lió AP s’ha de mantenir al marge de qualsevol sindicat en les properes Eleccions Sindicals, ja que ha de ser transversal a tots els sindicats.\n#CAPalsCarrers, Argimon, assemblea, CGT, Departament de treball\n#7F Jornada Estatal – Per la dignitat de l’AP


“CerTIC” del SOC per formar prop de 1.600 persones en tecnologies de la informació i la comunicació | Sant Feliu Innova\n“CerTIC” del SOC per formar prop de 1.600 persones en tecnologies de la informació i la comunicació\n1 Juliol, 2011 6 Novembre, 2014 / Ajuntament de Sant Feliu de Llobregat\nCatalunya és la primera i única comunitat autònoma de tot l’Estat en impulsar el programa CerTIC per a persones en situació d’atur.\nEl “CerTIC 2011” permetrà formar i certificar en eines TIC (Tecnologies de la Informació i Comunicació) un total de 1.582 persones. El programa impulsat pel Departament d’Empresa i Ocupació, a través del SOC, compta amb un pressupost de 500.000 euros i ha estat desenvolupat per l’empresa Projecte Universitat Empresa.\nQuè és el Projecte CerTIC?\nÉs un programa endegat pel Servei d’Ocupació de Catalunya (SOC) i desenvolupat per l’empresa Projecte Universitat Empresa (PUE) que ofereix cursos de formació i certificació en eines TIC en la modalitat blended learning (semi presencial).\nAquests cursos són dissenyats i desenvolupats per les multinacionals amb més reconeixement i demanda en el món professional i s’adrecen tant a usuaris com a professionals. La formació i certificació oficial és el camí més reconegut pel món TIC per verificar que una persona està en disposició dels coneixements necessaris per demostrar les seves habilitats professionals en una eina tecnològica específica.\nAmb aquesta proposta de formació es vol traslladar als alumnes el valor afegit de la certificació oficial en les eines en les quals es formin amb el conseqüent reconeixement per part del món professional, cada dia més competitiu, on les empreses busquen coneixements i habilitats certificables de manera contrastada per part de les persones treballadores que s’incorporin a les seves organitzacions.\nD’aquesta manera, es pretén millorar el posicionament competitiu de les empreses, a través d’un model de certificacions reconegudes internacionalment, tant de metodologia com de fabricant. Per oferir productes i serveis innovadors i de qualitat i augmentar la rendibilitat, cal certificar l’empresa i potenciar el capital humà, invertint en la formació de les persones, ja que millorant les habilitats i els coneixements, millorarem la qualitat del servei.\nObjectius del Projecte CerTIC\nL’objectiu fonamental del present projecte formatiu és traslladar a l’alumnat els beneficis contrastats de formar-se mitjançant programes i currículums oficials dissenyats per multinacionals i organitzacions de prestigi a nivell mundial en el marc de les TIC.\nLes certificacions són distincions atorgades als professionals del sector per part de les principals empreses fabricants de les tecnologies hardware i software, i representen un segell de qualitat, tant pels professionals com per les empreses:\nPer professionals: poden demostrar el seu nivell de coneixement en relació amb les eines i productes específics existents en el mercat i posseeixen una credencial de validesa mundial capaç de millorar les seves oportunitats en l’àmbit laboral.\nPer empreses: les certificacions en TIC els hi asseguren la capacitació i la idoneïtat del seu personal per desenvolupar unes tasques determinades i representen, per tant, un avantatge per a la seva competitivitat.\nLes accions formatives del CERTIC 2011 es duran a terme en la modalitat “blended learning” semipresencial i van adreçades a un total de 1.582 persones, amb la participació prioritària de les persones no ocupades demandants d’ocupació, sense perjudici de la participació de treballadors en actiu.\nLes accions de formació i certificació en les diferents eines TIC es distribuiran en 81 cursos de 30 i 60 hores, de manera semipresencial, és a dir, per Internet i a la xarxa de centres de PUE a Catalunya.\nEls cursos i certificacions incloses es divideixen en 2 categories diferents, per a usuaris/àries de les TIC per una banda, i per a professionals d’aquestes per una altra. El llistat d’aquests cursos es poden consultar a http://www.pue.es/certic/courses.aspx\nLa formació i certificació es basa en eines TIC per a usuaris/àries i professionals, la qual cosa els permet millorar el coneixement de les eines ofimàtiques més emprades al món: Microsoft Office Specialist (MOS), Linux Professional Institute (LIP), Open Office Specialist (software lliure) i Microsoft Certified Professional (MCP).\nPer posar en marxa el programa CeRTIC 2011, el Servei d’Ocupació de Catalunya ha contractat l’empresa Projecte Universitat Empresa (PUE), que ofereix cursos de formació i certificacions TIC en la modalitat “blended learning” semipresencial.\nL’empresa Projecte Universitat Empresa (PUE), que va néixer l’any 1998, és l’única empresa habilitada oficialment a Catalunya per promoure la formació certificada en les tecnologies del codi obert seguint els principis i objectius del Linux Professional Institute i tecnologies Microsoft a través del programa Microsoft IT Academy.\nPer més informació podeu consultar la pàgina http://www.pue.es/certic/\neines TIC, professionals TIC, recerca feina\n← Es posa en marxa la darrera fase de l’acreditació ACTIC\nReprenem els reportatges de Casos d’èxit →


CUB - Consells per a la redacció < Producció de textos < Llibre d’estil\nConsells per a la redacció < Producció de textos < Llibre d’estil\nPer aconseguir un text de qualitat, és recomanable tenir en compte els consells de redacció següents:\nSeguir l’ordre natural dels elements de la frase.\nEscriure frases i paràgrafs ben cohesionats, només amb la informació necessària i rellevant.\nObviar les repeticions: no duplicar idees ni ser reiteratius.\nOptar preferentment per frases afirmatives.\nLimitar les construccions passives.\nUsar els gerundis correctament.\nMinimitzar les nominalitzacions i els possessius innecessaris.\nEstructurar les idees amb els connectors adequats.\nFer un bon ús dels signes de puntuació.\nEvitar els arcaismes.\nEmprar els mots amb precisió per evitar ambigüitats.\nRecórrer a la terminologia adequada.\nEludir les interferències de l’anglès.\nConèixer les estratègies per fer un ús no sexista de la llengua.\nReduir l’ús d’abreviacions als casos clars de manca d’espai.\nPer regla general no és recomanable fer ús de les construccions passives.\nLes persones que vulguin demanar una subvenció han d’emplenar la sol·licitud.\nLa sol·licitud ha de ser emplenada per les persones que vulguin demanar una subvenció.\nLa direcció del partit renova periòdicament les llistes.\nLes llistes són renovades periòdicament per la direcció del partit.\nTot i així, la passiva és un tipus de construcció a la qual es pot recórrer de manera puntual per dos motius bàsics:\nPerquè es vol invisibilitzar l’agent de l’acció que expressa el verb.\nL’Hospital Clínic es va fundar l’any 1906.\nPerquè es vol centrar l’atenció en l’objecte en comptes de l’agent de l’acció que expressa el verb, a vegades motivat per la llargada d’aquest agent.\nEl Tirant lo blanc es va publicar a València l’any 1490.\nLa llei escrita, el principi general de la diligència necessària i un sentit general de justícia o equitat exigeixen aquesta acció.\nEn el cas que es faci servir una construcció passiva, és preferible la passiva pronominal o reflexa abans que la passiva amb ser o perifràstica.\nLa convocatòria s’ha adaptat a l’avaluació única.\nLa convocatòria ha estat adaptada a l’avaluació única.\nTot i això, és preferible usar la passiva amb ser o perifràstica, si la passiva pronominal o reflexa pot provocar interpretacions errònies.\nEls seus investigadors són citats en les publicacions científiques més prestigioses.\nEls seus investigadors se citen [a si mateixos] en les publicacions científiques més prestigioses.\nPer invisibilitzar l’agent de l’acció que expressa el verb també hi ha altres possibilitats, com ara fer servir un pronom indefinit. En aquest cas, però, no és recomanable fer servir el pronom hom.\nL’ús de la passiva també pot estar condicionat pel tipus de text.\nEn la majoria de textos, es recomana de no abusar de les nominalitzacions perquè poden carregar en excés el text, no afavorir-ne la claredat i, fins i tot, fer feixuc el ritme del discurs. Aquesta recomanació és especialment pertinent quan aquestes formes no tenen un pes terminològic especial ni serveixen per aconseguir un text impersonal.\nÍtems per comprendre millor les mostres analitzades.\nÍtems per a una millor comprensió de les mostres analitzades.\nAquest plantejament de l’anàlisi és assumible en el període atorgat per elaborar el treball.\nAquest plantejament de l’anàlisi és assumible en el període atorgat per a l’elaboració del treball.\nSovint aquestes formes nominals van acompanyades de possessius, que encara fan més carregós el text.\nL’espècie esmentada es pot reproduir mitjançant valors numèrics. Tot seguit, es mostren les dades necessàries per obtenir-los i verificar-los.\nL’espècie esmentada es pot reproduir mitjançant valors numèrics. Tot seguit, es mostren les dades necessàries per a la seva obtenció i verificació.\nPer a més informació sobre els usos no recomanables dels possessius, es pot consultar «Altres construccions que expressen possessió».\nEls usos clarament correctes dels possessius són els que van lligats a una relació estricta de pertinença.\nVa assistir al congrés amb el vistiplau del seu cap.\nEl meu departament és favorable a aquest acord.\nEs matricula de l’assignatura Desigualtats Educatives i la seva Superació.\nHi ha altres usos, però, en què els possessius són inadequats, o fins i tot incorrectes, i cal emprar altres solucions, segons el tipus de construcció.\nNo se’n va recordar tot i que s’ho havia apuntat a l’agenda.\nNo se’n va recordar tot i que s’ho havia apuntat a la seva agenda.\nIdea de possessió que la llengua resol amb altres construccions.\nUn cop obert el recipient, cal introduir-hi el material.\nUn cop obert el recipient, cal introduir en el seu interior el material.\nEls connectors són paraules o grups de paraules que donen cohesió al text i n’afavoreixen la comprensió i llegibilitat. Tenen bàsicament una doble funció: d’una banda, estructuren, organitzen i relacionen les frases, els paràgrafs i les diferents parts d’un text; i, de l’altra, permeten veure com es distribueixen les idees.\nExemples de connectors segons el valor que tenen:\ncertament, de fet\na continuació, aleshores\ntant… com, d’una banda… de l’altra\naixí mateix, igualment\nconcretament, en particular\ni, així com\nen definitiva, al cap i a la fi\naixí doncs, per tant\namb tot, però\nen canvi, tanmateix\nal contrari, per contra\na tall d’exemple, així\nés a dir, o sigui\nen cas que, si\nDepartament de Justícia. Mots connectors [en línia]. <http://justicia.gencat.cat/web/.content/home/serveis\n/llenguatge_juridic/de_quines_eines_disposo/criteris_linguistics_gene/mots_connectors.pdf> [Consulta: 16 maig 2017].\nServei Lingüístic de la Universitat Oberta de Catalunya. Conjuncions i locucions conjuntives [en línia]. <http://www.uoc.edu/serveilinguistic/criteris/gramatica/conjuncions.html> [Consulta: 16 maig 2017].\nEs recomana consultar el capítol «Signes de puntuació», de la Guia lingüística i d’estil de la Universitat de Girona, recurs en què s’expliquen i exemplifiquen els diferents usos de tots els signes.\n«Signes de puntuació». A: Guia lingüística i d’estil [en línia]. Girona: Universitat de Girona. Servei de Llengües Modernes, 2010. <http://www2.udg.edu/Portals/160/docs/estil_udg/llibre_estil/Signes%20de%20puntuaci%\nC3%B3.pdf> [consulta: 11 maig 2018].\nPer afavorir una comunicació planera, directa i entenedora, és preferible evitar l’ús de mots arcaics, més propis del registre literari o volgudament culte.\nTot i això, la metodologia marca el ritme de treball a l’aula.\nNogensmenys, la metodologia marca el ritme de treball a l’aula.\nHi han assistit els alts càrrecs i els seus subordinats immediats.\nHi han assistit els alts càrrecs i llurs subordinats immediats.\nLa llista següent recull els arcaismes que convé substituir per expressions més actuals. Alguns dels mots arcaics, però, es mantenen en locucions encara vives, que s’indiquen entre parèntesis.\nfa un moment, d’aquí a un moment\nabans, sinó que (s’empra, però, ans al contrari)\nd’entrada, en principi\nno obstant això, tanmateix\na tot arreu, en qualsevol banda\nsense (s’empren, però, sens dubte, sens falta i sens perjudici)\nA l’hora de redactar qualsevol text, però especialment els treballs acadèmics, cal utilitzar amb precisió les paraules i evitar, tant com sigui possible:\nL’anàlisi determina la relació entre les variables.\nL’anàlisi determina la relació existent entre les variables.\nVerbs buits de contingut\nL’objectiu de l’estudi és analitzar la pobresa.\nL’objectiu de l’estudi és fer una anàlisi de la pobresa.\nVerbs amb significat precís utilitzats com a verbs buits de contingut\nDocument de treball sobre els codis QR fet a la Biblioteca de Lletres.\nDocument de treball sobre els codis QR realitzat a la Biblioteca de Lletres.\nA l’hora de redactar, cal evitar mots, expressions i estructures d’altres llengües que tenen una forma catalana equivalent.\nLa cohesió del grup minimitza l’assetjament escolar i altres conflictes.\nLa cohesió del grup minimitza el bullying i altres conflictes.\nLes notícies falses són un problema greu de la societat actual.\nLes fake news són un problema greu de la societat actual.\nSi es considera que el terme catalanitzat és poc conegut, el primer cop que apareix en el text es pot escriure seguit de la forma estrangera, en cursiva i entre parèntesis, per exemple.\nUn sistema de cribratge (screening) basat en el bacteriòfag lambda.\nSi un terme no es documenta en català o no està encara prou fixat, està justificat deixar-lo en la llengua original, marcat en cursiva per indicar que és un estrangerisme.\nEls flash heats —episodis de pujada sobtada i breu de la temperatura ambient— poden tenir efectes en el consum energètic o provocar danys en els conreus.\nSi el terme català es documenta amb més d’una forma, és aconsellable utilitzar sempre la mateixa, per coherència i a fi d’evitar confusions conceptuals.\nEl contracte regula l’arrendament financer de les fotocopiadores. [...]\nPel que fa a les màquines expenedores, l’arrendament financer no preveu [...].\nEl contracte regula\nel lísing de les fotocopiadores. [...]\nPel que fa a les màquines expenedores, el lísing no preveu [...].\nEl contracte regula l’arrendament financer de les fotocopiadores. [...] Pel que fa a les màquines expenedores, el lísing no preveu [...].\nEl contracte regula el leasing de les fotocopiadores. [...] Pel que fa a les màquines expenedores, el leasing no preveu [...].\nDarrera actualització: 10-5-2021\n«Consells per a la redacció» [en línia]. A: Criteris de la Universitat de Barcelona (CUB). Llibre d’estil. Barcelona: Universitat de Barcelona. Serveis Lingüístics. <http://www.ub.edu/cub/cub/criteri_bloc.php?id=2170> [consulta: 31 juliol 2021].


Venda d' habitatges a Sant Feliu de Guixols - Api.cat, portal immobiliari - pagina 39\nunifamiliar aïllada, 3350.00 m²\n3350.00 m² - 378 €/m²\nSuperf. 90 m², 90 m² solar, 3 habitacions (3 dobles), 1 bany, cuina ameriacana, safareig, menjador, terrassa, jardí, vidres dobles, llar de foc, assolellat, Estat certificació: e ...\n220.00 m² - 2.510 €/m²\nVivenda de 290 m² situada a 300 m. del centre de la població. Distribuïda en tres plantes, consta de 5 habitacions dobles, 3 banys complerts, 1 bany auxiliar, sala d´estar, menjado ...\n300.00 m² - 2.194 €/m²\nGran casa de 300 m² dins d´una bonica parcel•la ajardinada de 950 m². Consta de 4 habitacions dobles, 4 banys complerts, cuina, menjador i sala d´estar. Menjador d´estiu a la plant ...\nunifamiliar aïllada, 570.00 m²\n570.00 m² - 3.685 €/m²\nDos cases independents construides sobre una preciosa parcel·la ajardinada de 2400 m² amb impresionants vistes a mar. La casa principal consta de 350 m² distribuits en dos plantes ...\nunifamiliar aïllada, 653.00 m²\n653.00 m² - 6.892 €/m²\nMagnífica casa de 653 m² dins de parcxel·la de 1326 m². Gran piscina i portxo de 25 m² amb vistes immillorables a la badia de St. Feliu. Planta sotan amb garatge de 50 m² i celler. ...\n1000.00 m² - 1.595 €/m²\nCasa en parcel·la de 1000 m2 amb piscina, jardí i planta baixa amb sala multiusos: bodega, sala de jocs, despatx, sauna i gimnas. La casa consta de 4 habitacions. Garatge amb capa ...\n300.00 m² - 2.060 €/m²\nMagnífica casa amb jardí privat, terrassa amb vistes a mar i planta baixa rústica amb sortida a jardí. Equipada amb gran llar de foc, zona de menjador i cuina. La casa consta de 6 ...\nPis de 100 m² amb 4 habitacions (2 dobles i 2 individuals), 1 bany complert, 1 bany auxiliar, menjador, sala d'estar, cuina, safareig i gran terrassa Molt assolellat. Garatje ...\nEstic interessat/a en el seu Pis en venda de 121 m2 a Sant Feliu de Guixols, Girona\nPis en venda de 121 m2 a Sant Feliu de Guixols, Girona


La nostra vida quotidiana és plena de petits miracles que són fruits de fe i d’il·lusió. Un d’aquests miracles passa mig ocult cada estiu a Catalunya. Es tracta del feix de més de sis-cents artistes d’arreu del món que atrau el Mini Print d’obra gràfica que des de fa vint-i-set anys impulsa i organitza la Mercè Barberà des de la seva galeria de Cadaqués.\nLa idea de concursar amb una obra que no sobrepassi les mides de 10 x 10 cm és de per sí una idea brillant. Primer, perquè no hi ha ningú amb neguit artístic que no s’atreveixi a fer una obra gràfica el cost de producció de la qual és assequible fins i tot pel més desemparat dels creadors plàstics d’avui i, en acabat, perquè a ningú hauria de recar adquirir una obra el preu de la qual és a l’abast de totes les butxaques i de tots els espais habitables. Una obra que per la seva mateixa condició demana, imperativament, ésser col·leccionada.\nA favor de la mida exigida hi ha també una qüestió de pes: és una mida que no permet bastir discursos retòrics a cap dels participants, que els força a prodigar-se dins un espai que sols permet mostrar intimitat. En aquest sentit, el miniprint de 10 x 10 cm no només és una idea brillant, sinó que a més és una idea combativa. És clar que podria dir-se que l’art no és mai una qüestió democràtica i que no és just que tots els artistes hagin de treballar dins els límits d’un mateix quadrat, però el fet que aquests siguin establerts com a única regla de joc és el que, com a contrapartida, permet que tants artistes d’arreu puguin arribar a contrastar físicament llur talent. És perquè hi ha regles que hi ha joc, o perquè es respecten aquestes, que la democràcia funciona!\nFer aflorar energies artístiques, donar-les difusió, empeltar-les, contrastar-les i catalogar-les és un acte d’amor a les sensibilitats ignotes que pul·lulen pel món, però és també un acte de fidelitat a un llegat rebut, un acte d’amor redoblat, un miracle.\nSi alguna cosa podem remarcar de la 27a versió del Mini Print Internacional de Cadaqués, són les contínues visites dels artistes participants durant aquest estiu al Taller Galeria Fort de Cadaqués. Artistes de Canadà, Estats Units, Japó, Sèrbia, Eslovènia, Escòcia, Anglaterra, Suïssa, Alemanya, Austràlia, Rússia, Portugal, Israel… s’han desplaçat des dels seus llunyans països per a visitar l’exposició, mostrant el seu entusiasme per l’alt nivell de les obres exposades de 654 artistes de 52 països i també per la bellesa del poble de Cadaqués que les acull.\nLes exposicions individuals dels artistes guanyadors de l’anterior convocatòria desperten un gran interès per part de col·leccionistes i professionals de l’art gràfic, així com del nombrós públic que ens visita. Aquest estiu hem comptat amb la presència de Maja Poljak (Sèrbia), Joan Canals (Espanya), Célia Bragança (Portugal), Danielle Creenaune (Austràlia) i Roland Schaller (Alemanya), que han exercit de jurat de la present convocatòria. L’artista Tanya Azarova (Rússia) no va poder acudir a la seva inauguració per motius aliens a la seva voluntat. Sentim la seva absència. Les visites dels artistes guanyadors sempre són ocasió per a intercanviar coneixements tècnics i culturals, deixant al seu pas un record entusiasta i amistós.\nPer segona vegada, durant els mesos d’agost, setembre i meitat d’octubre, Ian Chance, director del Farleys Yard Trust, centre cultural creat per Antony Penrose, ha presentat l’exposició del Mini Print a la bella galeria que té el centre i on es donen cita personalitats del món cultural anglès, junt amb visitants que participen de les diverses propostes culturals que es realitzen a Farleys, essent el Mini Print una de les més atractives.\nLa galeria L’Etangd’Art de Bages (França) ha exposat el Mini Print des de finals de novembre fins a mig gener. La seva directora Sophie Cassard, vinculada a Cadaqués des de fa molts anys, transmet el seu entusiasme pel Mini Print als visitants de la seva activa i competent galeria, a la que acudeixen molts dels propis artistes participants.\nLa Fundació Tharrats d’Art Gràfic de Pineda de Mar (Barcelona) va exposar el Mini Print durant el mes d’octubre i és el seu desig que això es repeteixi cada any. Personalment, és una decisió que agraeixo especialment per haver estat l’artista Joan Josep Tharrats un bon amic i participant del Mini Print mentre va ser entre nosaltres.\nAgraïm a l’Entitat Autònoma de Difusió Cultural de la Generalitat de Catalunya i al Ministeri de Cultura del Govern Espanyol l’ajut econòmic i l’interès que dediquen al Mini Print. Sense la seva comprensió el Mini Print no existiria.\nLa seva continuïtat ve donada per la presència de les bellíssimes obres dels artistes participants que ajuden, amb la investigació de noves tècniques i formes d’expressió, a l’evolució necessària de l’obra gràfica. Esperem altra vegada la seva presència, tant la dels més fidels com la dels que descobreixen el Mini Print per primer cop. Anem caminant cap a la 28a edició. Que així sigui!


Millet i Montull ingressen a la presó de Brians 1 per la condemna del cas Palau\nRedacció 05/02/2018 - 17.29 Actualitzat 09/09/2020 - 10.13\nFèlix Millet i Jordi Montull han ingressat a dos quarts de set de la tarda d'aquest dilluns a la presó de Brians 1, per ordre de l'Audiència de Barcelona. Millet, que va en cadira de rodes, ha arribat des de l'Audiència en ambulància, mentre que Montull ho ha fet en un vehicle policial.\nLa jutge ha ordenat l'empresonament, tal com havia demanat la fiscalia, tres setmanes després de la condemna per l'espoli del Palau de la Música.\nEl tribunal justifica que hi ha una "altra probabilitat de risc de fugida" de Millet i Montull. També té en compte que podrien tenir béns a l'estranger i que el seu patrimoni no arriba a cobrir les multes que se'ls han imposat.\nUna de les imatges que ja ha deixat la jornada és la de la dona de Millet enduent-se la cadira buida.\nLa cadira de Fèlix Millet surt buida de l'Audiència de Barcelona. Millet marxarà d'aquí amb furgoneta dels mossos cap a Brians 1. L'assistent, l'advocat i la seva dona se l'emporten pic.twitter.com/g7UeGoGBfD\n Roger Rovira (@RogRovi) 5 de febrer de 2018\nHores abans, el fiscal havia demanat l'ingrés a presó provisional sense fiança per a Fèlix Millet i Jordi Montull.\nEn relació a Gemma Montull, l'Audiència ha decidit que se li retiri el passaport, li prohibeix sortir del país, i ordena que comparegui davant la Justícia un cop al mes.\nPel que fa a l'extresorer de CDC Daniel Osàcar, el tribunal ha resolt mantenir la seva situació de llibertat amb la retirada de passaport, la prohibició de sortir del país i l'obligació de personar-se davant l'autoritat judicial un cop al mes. Són mesures que ha sol·licitat la fiscalia tenint en compte les elevades penes imposades.\nLa Fundació Palau s'afegeix a la petició de la Fiscalia\nLa Fundació Palau de la Música s'havia adherit a la petició de la Fiscalia, mentre que el Consorci del Palau ni s'hi oposava ni s'hi adheria.\nLa Fiscalia demana que Millet i Montull entrin immediatament a presó provisional. Per a Gemma Montull i Daniel Osacar sol·licita retirada de passaport. pic.twitter.com/EoPf4K2fFG\n Roger Rovira (@RogRovi) 5 de febrero de 2018\nLa sentència del cas Palau es va divulgar a mitjans de gener i va establir una pena a l'expresident del Palau de la Música Fèlix Millet de 9 anys i vuit mesos de presó. Per a Jordi Montull, de set anys i mig i, per a la seva filla Gemma, de 4 anys i mig de presó.\nEn el cas de l'extresorer de Convergència Democràtica Daniel Osàcar, la sentència va ser de quatre anys i cinc mesos. El tribunal considera provat que l'espoli del Palau va ser de 23 milions d'euros, i que Convergència Democràtica de Catalunya va cobrar comissions de Ferrovial per finançar-se il·legalment.


'Junts podem arribar més lluny' a la Diverfesta de La Salut Alta - Entitats Catalanes d'Acció Social\n‘Junts podem arribar més lluny’ a la Diverfesta de La Salut Alta\nInici / les entitats informen / ‘Junts podem arribar més lluny’ a la Diverfesta de La Salut Alta\n23.05.2016 | La Fundació Salut Alta ha organitzat un any més la Diverfesta. Des de les 10 h del matí de dissabte 21 de maig, la Plaça Antonio Machado del barri de La Salut de Badalona s’ha omplert de tallers, tasts gastronòmics multiculturals, jocs per a totes les edats, photocall i espais oberts d’opinió.\nEl lema d’aquest any ha estat ‘Junts podem arribar més lluny’, en sintonia amb la gran participació d’infants, voluntaris, professionals i famílies que s’han implicat en l’organització i desenvolupament de la festa, juntament amb entitats i col·lectius.\nÒmnium Cultural de Badalona va cedir jocs de fusta gegants, i la companyia Circulant va oferir talles de circ i malabars. La festa va comptar amb l’actuació del grup de Black Coffee i d’una animació infantil per cloure l’acte.\nEtiquetes: festa solidària, infància\nJornada sobre Voluntariat per la llengua amb parelles interreligioses a Girona, 31 de maig\nLes entitats d’acció social reclamen sis mesures urgents d’atenció a les famílies


Algú va volar sobre el gel de Detroit | Fosbury\nFosbury » Hoquei Gel » Algú va volar sobre el gel de Detroit\nAixò dels pops i l’esport té una connexió estranya, gairebé mística. Qui no recorda el famós “Pulpo Paul”, el pitonisso que va preveure la victòria de “la Roja” contra Alemanya a l’Europeu del 2008. Tot i que a casa nostra el Paul es va fer més famós per una temporada que els seus homònims gallecs, el cert és que els pops no només estan associats a l’oracle esportiu, sinó que en altres esports també tenen una funció rellevant.\nA la ciutat de Detroit, als Estats Units, els pops són un símbol de bona sort per l’equip d’hoquei gel local, els Detroit Red Wings. L’any 1952 els Red Wings estaven disputant el playoff de la NHL, la National Hockey League, i lluitaven per endur-se la Stanley Cup. En aquell temps, calien vuit victòries per fer-se amb la victòria en una lligueta de sis equips.\nDos germans peixaters, el Pete i el Jerry Cusimano, van presentar-se a l’estadi amb un pop que van llançar al gel com a símbol de bona sort. Més tard explicarien que els vuit tentacles del pop representaven cadascuna de les victòries que calien per guanyar els playoffs. Probablement el fet que fossin peixaters explica perquè van llançar un pop i no una aranya, per exemple. L’amulet sembla que va funcionar, perquè els Red Wings es van endur la Stanley Cup aquella temporada i el pop es va convertir en un símbol de bona sort. No cal dir, evidentment, que els germans Cusimano van fer l’agost amb la venda de pops a partir d’aquell moment, i des d’aleshores aquest animal marí s’ha convertit en l’emblema de l’equip.\nEls pops, directes cap al gel\nAvui en dia, fan falta fins a 16 victòries per endur-se la lliga, així que durant els playoffs del sostre del Joe Louis Arena hi pengen dos pops gegants, que amb les seves 16 potes volen servir d’amulet. De fet, un pop anomenat Alf s’ha convertit, per honors propis, en la mascota no oficial del club. La quantitat de pops llançats al gel depèn de la temporada, però el rècord absolut va ser l’any 1995, quan es va registrar el llançament de 36 pops. Entre ells, un especimen de 17 quilos, que va aterrar al gel quan sonava l’himne nacional.\nEl panorama va ser dantesc, quan l’àrbitre va agafar-lo i arrossegant els tentacles per terra el va treure fora de la pista, deixant un rastre gelatinós al gel mentre sonaven els últims compassos de l’himne. L’espectacle es va repetir l’any següent, amb una bèstia encara més gran, de gairebé 23 quilos. En alguna ocasió, un rival dels Detroit ha agafat algun dels pops i l’ha llençat de nou al públic, en un clar exemple de contra-vudú.\nNo tot és tan senzill com sembla\nDe fet, l’art dels pops és tota una cerimònia i no és apte per qualsevol hooligan del hockey. Abans de llançar un pop al gel és molt important bullir-lo durant deu minuts. D’aquesta manera, l’octòpode agafa una consistència adequada per volar, i en aterrar sobre el gel pot continuar la trajectòria amb un desplaçament horitzontal impecable. En canvi, si es llança sense coure pot tenir conseqüències fatals durant el vol; el cap pot desprendre’s fàcilment dels tentacles i impactar sobre el cap d’una senyora de vuitanta anys amb un cardat impecable. A més, en caure al gel, es convertirà en un element enganxifós i grotesc, que costarà Déu i ajuda de treure i que a més deixarà una taca de tinta lilosa d’aquelles que tan contentes fan a pares i mares.\nEls experts en llançament d’animals marins, a més, contemplen molts altres aspectes. El lloc que ocupen a la pista és essencial, i per això compren entrades prop dels passadissos, per poder aixecar-se ràpidament en el moment del llançament i que el projectil no impacti contra la tanca o alguna persona.\nEvidentment, llançar objectes a un terreny de joc no està permès, i per tant els pops han de ser entrats de contraband a l’estadi. No és fàcil, ja us podeu imaginar, colar-se amb un animal mort i la seva característica ferum en un estadi on predomina l’olor de suor humana i de hot dog. Per això, els experts col·loquen els pops en bosses de plàstic amb zip –d’aquestes de congelar– i les amaguen sota la roba per poder-les entrar a l’estadi. Un cop efectuat el llançament, tovalloletes i llimona per dissimular l’olor de les mans. Una tècnica millorada amb els anys que només un petit grup selecte du a terme amb èxit i que es neguen a ser reconeguts públicament per por a les represàlies.\nNo plouen pops a gust de tothom\nEvidentment, no tothom està content amb aquesta pràctica. Als equips rivals no els agrada que el seu gel faci pudor de peix, i diversos fans dels Red Wings han estat arrestats en estadis d’arreu del país després de fer llançaments no permesos. A més, alguns peixaters de ciutats rivals com Pittsburgh es neguen a vendre pops durant els dies de partit, no fos el cas que l’especimen volador vingués de les seves botigues i perdessin clientela. I no parlem dels grups de defensa dels animals, que s’escandalitzen davant d’aquesta pràctica, que consideren tortura animal.\nLa mascota: el pop\nEn qualsevol cas, la tradició de llançar pops al gel no sembla que hagi d’acabar-se en un futur immediat, i és que diuen les males llengües que ara ja no serveix en fer volar un pop, sinó que cal llançar-ne dos amb les potes lligades per poder sumar 16 tentacles pels 16 partits de playoff, i que així el Déu dels pops pugui baixar per col·laborar en la victòria dels Red Wings. Sort que el pobre Paul va estirar la pota (al menys una d’elles) l’any 2010, perquè sinó entre cefalòpode i endeví, tenia tots els números per acabar patinant al gel de Detroit.


Demanen més de 13 anys presó a un veí de la Seu d'Urgell acusat de maltractar i violar la seva parella - Teleponent\nInici Comarques Pirineu Demanen més de 13 anys presó a un veí de la Seu...\nDemanen més de 13 anys presó a un veí de la Seu d’Urgell acusat de maltractar i violar la seva parella\nSegons la fiscalia, l'home obligava la dona a mantenir relacions sexuals amb ell perquè deia que era la seva "esclava"\nL’Audiència de Lleida jutjarà aquest dimecres 9 de gener un veí de la Seu d’Urgell, de 44 anys i nacionalitat portuguesa, acusat de maltractar i violar durant quatre anys la seva parella sentimental, amb qui mantenia una relació des de feia 20 anys i amb qui tenia dos fills en comú.\nSegons la fiscalia, la relació de la parella es va anar deteriorant a causa de la gelosia i de l’addicció a l’alcohol de l’acusat i tot i que la dona es negava, l’home l’obligava per la força a mantenir relacions sexuals amb ell perquè deia que era la seva “esclava”. La fiscalia demana que se li imposin tretze anys i mig de presó.\nLa fiscalia sol·licita que s’imposin a l’acusat dos anys i mig de presó per un delicte de violència habitual, un any de presó per un delicte continuat de maltractament i deu anys de presó per un delicte continuat d’agressió sexual amb l’agreujant de parentesc. També demana que se li prohibeixi acostar-se o comunicar-se amb la víctima durant vuit anys posteriors a la condemna i que indemnitzi la dona amb 15.000 euros per les lesions i el dany moral patit.\nSegons el ministeri públic, entre finals de 2012 i el març de 2016, l’acusat va incrementar la seva conducta intimidatòria i agressiva cap a la seva dona. La cridava, insultava i amenaçava de manera freqüent i també l’agredia físicament gairebé cada dia.\nMolts cops, recull la calificació fiscal, quan anaven a dormir, l’acusat donava puntades de peu a la dona fins a tirar-la del llit i ella havia de dormir a terra. En una ocasió, recull l’escrit del ministeri públic, l’acusat va agredir la dona davant el seu fill de 12 anys i en una altra va colpejar el fill gran, també menor d’edat.\nLa dona, recull l’escrit, mai va anar al metge per ser atesa de les lesions per por que l’acusat augmentés la seva conducta agressiva i intimidatòria. L’acusat fins i tot li va prohibir anar a un curs d’auxiliar d’infermeria perquè segons ell, la dona s’anava al llit amb els professors.\nEls últims anys, segons va denunciar la dona, l’acusat també l’obligava a fer-li fel·lacions tot i que ella es negava i a mantenir relacions sexuals amb ella quan dormia, i si es despertava, l’obligava a seguir. També la forçava a mantenir relacions anals i quan ella s’hi oposava, l’home li deia que “havia d’aguantar els seus desitjos sexuals perquè era la seva esclava”.\nLa dona finalment va denunciar els fets el 21 de març de 2016. Va ser atesa mèdicament i se li va diagnosticar un estat ansiós-depressiu i està rebent tractament farmacològic i psicològic.\nArticle anteriorMor una dona en un accident a la C-13 a Balaguer\nArticle següentEls treballadors de Cacaolat avisen que aviat serà “complicat” trobar batuts a bars i restaurants


L’Ajuntament dona suport al tractat sobre la prohibició de les armes nuclears - Ajuntament de Mataró\nL’Ajuntament dona suport al tractat sobre la prohibició de les armes nuclears\nLa Junta de Portaveus ha aprovat per unanimitat una Declaració institucional presentada conjuntamen...\nLa Junta de Portaveus ha aprovat per unanimitat una Declaració institucional presentada conjuntament de suport al tractat sobre la prohibició de les armes nuclears.\n“Les armes nuclears són un autèntic perill per a la seguretat de les persones i dels pobles. Sense cap mena de dubte, és l’armament més destructiu, inhumà i discriminatori. La major part de les quasi 15.000 armes nuclears de l’arsenal existent apunten a les ciutats, amenaçant de forma inacceptable les nostres vides i la mateixa existència de la Humanitat en el seu conjunt.\nEncara tenim en el record el llançament de les bombes atòmiques sobre Hiroshima i Nagasaki ara farà 77 anys. Unes bombes que provocaren la mort de més de 240.000 persones, nombrosos ferits i la pràctica destrucció de les dues ciutats.\nMalgrat el final de la Guerra Freda i els acords de desarmament nuclear aconseguits, avui el món continua disposant de 14.465 armes nuclears, la majoria de les quals amb una capacitat destructiva molt superior a les bombes del 1945.\nAixí com el món ha avançat cap a la prohibició efectiva d’altres armes de destrucció massiva (com les biològiques o les químiques), cal avançar, per responsabilitat i per seguretat, cap a la prohibició de les armes nuclears.\nDesprés de molts anys de demandes per part de la societat civil, de diferents ONG i de campanyes com la Xarxa d’Alcaldes per la Pau, de la qual la ciutat de Mataró forma part des de l’any 2005, es va aconseguir un primer pas essencial: l’adopció del Tractat sobre la Prohibició de les Armes Nuclears, el 7 de juliol de 2017, a les Nacions Unides. El Premi Nobel de la Pau d’aquell any va recaure precisament en la Campanya Internacional per Abolir les Armes Nuclears (ICAN).\nDe tota manera, perquè el Tractat assoleixi el seu objectiu, cal que siguin els estats que el ratifiquin i s’hi sumin.\nFundipau, que forma part de la Campanya Internacional per l’abolició de les Armes Nuclears (ICAN), ha proposat a les entitats representades a la ciutat de Mataró: Justícia i Pau del Maresme, Coral Primavera per la Pau, Fundació Grup Tercer Món Mataró i l’Associació Veïnal de Rocafonda, que encapçalin una campanya per a donar a conèixer què és el Tractat sobre la Prohibició de les Armes Nuclears (TPAN) entre la població mataronina amb conferències i debats i que presentin la proposta perquè l’Ajuntament de Mataró s’hi adhereixi.\nÉs per tot això que recollint la proposta de les entitats esmentades (Justícia i Pau del Maresme, Coral Primavera per la Pau, Fundació Grup Tercer Món Mataró i l’Associació Veïnal de Rocafonda) proposem l’adopció dels següents acords:\nL’Ajuntament de Mataró expressa la seva solidaritat amb totes les persones i comunitats afectades per l’impacte de les bombes atòmiques i els assajos amb armes nuclears.\nL’Ajuntament de Mataró reclama als estats del món que es comprometin de manera clara i contundent amb el desarmament nuclear i que prenguin les mesures concretes per assolir-lo.\nL’Ajuntament de Mataró dona suport al Tractat sobre la Prohibició de les Armes Nuclears i fa seu l’ICAN Cities Appeal que diferents ciutats del món estan firmant i declara que: “La nostra ciutat està preocupada per la greu amenaça que representen les armes nuclears per a les diferents comunitats de tot el món. Creiem fermament que els nostres conciutadans tenen dret a viure en un món lliure d’aquesta amenaça. Qualsevol ús d’armes nuclears, ja sigui deliberat o accidental, tindria conseqüències catastròfiques, de gran magnitud i duradores per a les persones i el medi ambient.“\nL’Ajuntament de Mataró insta el Govern de la Generalitat de Catalunya i el Govern d’Espanya a signar i ratificar el tractat sobre la Prohibició de les Armes Nuclears aprovat per les Nacions Unides.\nL’Ajuntament de Mataró traslladarà aquests acords al Parlament de Catalunya, al Govern de la Generalitat, al Congrés dels Diputats, al Govern espanyol, a la Secretaria de l’ONU i als mitjans de comunicació locals.\nLes entitats proposants es comprometen a fer actes de presentació a la ciutat per donar a conèixer la campanya i aconseguir l’adhesió d’altres entitats”.


The Stanford Catalan Group: Pensaments de Pere Calders\nPensaments de Pere Calders\nLlegint la col·lecció de contes de Pere Calders he trobat alguns pensaments molt interessants, us els poso:\n"L'herència dels retrats i de les ànimes"\nEl meu conegut envellia ràpidament. D'accord amb les mevas temences, havia emprès una cursa folla cap al desenllaç, menyspreava de viure els dies grisos, anodins, l'interès dels quals radica en l'imprevist que esperem a cada minut, i que són només el farciment de fets més considerables, com el mal lector que, abandonant els esplais literaris del novel·lista, salta pàgines senceres en exigència del desenllaç que hom li ha promès.\nVaig pensar que aquesta enllaç que fa Calders enter la vida i la lectura valia commentaris. És veritat que ens agrada una lectura ple de sopresa? O llegim per altres raons. Per la meva part crec que tant la vida com la lectura pot oferir coses molt agradables que ja esperem.\nO bé registrau per sempre en la vostra memòria una imatge, un fet banal que a través dels anys es mantindrà fresc en vosaltres, passant per sobre de fets més importants i imatges més vives d'ahir mateix.\nNomés volia subratllar la idea de la banalitat, una idea que vaig senyallar dins la obra de Josep Pla (i Borges), perquè hi ha aquesta facinació amb la banalitat de aquests autors? Recordeu que aquesta cita ve del mateix autor que va alabar l'imprevist.


ᐅ Posicionament web Vilanova del Vallès - Posicionament Google SEO Vilanova del Vallès\nPOSICIONAMENT WEB VILANOVA DEL VALLÈS\nLi oferim un servei de posicionament web Vilanova del Vallès potent i eficaç, que garanteix els millors resultats de posicionament a Google.\nExperts en posicionament web Vilanova del Vallès\nEl nostre posicionament web Vilanova del Vallès va de bones pràctiques, metodologia contrastada i experts en estratègies SEO nacional i internacional. El nostre equip professional a Vilanova del Vallès analitza i confecciona en cada cas una proposta a mida sobre l’estratègia SEO On-page i Off-page més adient i que millor encaixa amb les necessitats del client i els seus objectius en aquest sentit.\nPosicionament web Vilanova del Vallès amb màximes garanties\nEls nostres resultats en posicionament web Vilanova del Vallès els podem demostrar amb els nostres casos d’èxit reals i vigents, gràcies a la nostra gran experiència en aquest sector i gran quantitat de clients que confien en el nostre posicionament web Vilanova del Vallès.\nEstratègies SEO Google de Gestinet. El millor posicionament web Vilanova del Vallès\nEl nostre objectiu a l’hora de crear una estratègia SEO Vilanova del Vallès és aconseguir els millors resultats en la generació de trànsit potencial i sa des dels cercadors, sobretot el posicionament Google, cap a la pàgina web del client. La conversió d’aquest trànsit nou potencial en client nou aconseguit, és l’estratègia On-page que també cal abordar per assegurar-nos l’èxit i tancar el procés consolidant l’estratègia dissenyada.\nA l’igual que el Manteniment informàtic és vital per a qualsevol empresa avui dia, la seva estratègia SEO de posicionament web Vilanova del Vallès també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nMetodologia pròpia en posicionament web Vilanova del Vallès\nEl nostre secret és tractar el posicionament web Vilanova del Vallès com a metodologia i filosofia dins el nostre ADN i plasmar-ho a l’hora de crear i optimitzar les pàgines web que realitzem. Utilitzem en tot moment metodologia pròpia, tècniques i estratègies SEO contrastades i vigents, amb les màximes garanties d’èxit i sense riscos. Mai hem tingut una pàgina web penalitzada i en tots els casos realitzem una estratègia SEO a mida amb les màximes garanties per a consolidar els objectius marcats.\nAixí doncs, el posicionament web Vilanova del Vallès és una forma de fer les coses, una metodologia constant i una filosofia que cal desenvolupar en cada disseny web, optimització web i projecte en aquest sentit. Aquesta metodologia i filosofia de treball és el resultat de tants anys d’experiència en el servei de posicionament web Vilanova del Vallès, i només es pot assolir entenent i transpirant durant tant de temps els paràmetres, motius i estratègies de posicionament web Vilanova del Vallès òptimes i exitoses que Google contempla en el seu posicionament natural, en evolució constant.\nMetodologia de posicionament web Vilanova del Vallès pròpia, tècniques i estratègies SEO contrastades.\nEls millors resultats en la generació de trànsit potencial mitjançant el posicionament web Vilanova del Vallès.\nPropostes de posicionament web Vilanova del Vallès a mida sobre l’estratègia SEO On-page i Off-page.\nBones pràctiques, metodologia contrastada i experts en estratègies posicionament web SEO Vilanova del Vallès.\nVilanova del Vallès i el seu posicionament web\nCada ubicació i zona geogràfica te un tractament específic a nivell SEO Google i això afecta directament en una gran majoria d’estratègies de posicionament web Vilanova del Vallès que desenvolupem, tant sigui pel volum i tipus de competència, com tipus de sector, activitat, etc... Cal tractar cada projecte i estratègia de posicionament web Vilanova del Vallès de forma personalitzada i a mida, només així es pot garantir l’èxit de la mateixa i aconseguir els resultats en posicionament web Vilanova del Vallès esperats.\nGestinet ❤ Posicionament web Vilanova del Vallès\nSi, ho reconeixem, som addictes i ens apassiona el cercador Google des dels seus inicis, i les estratègies de superació constant que dissenyem per tal que cada client sobresurti dins el Posicionament dins Google, evolucionant-les amb el temps per tal de millorar i optimitzar resultats constantment. Val a dir que a Vilanova del Vallès comptem amb clients que són models de negoci online i gairebé la única captació de client potencial és via posicionament Google, amb l’exigència i pressió que això comporta.


El Saragossa somnia amb una victòria contra el Deportivo que el tregui del descens\nEl Depor tan sols ha guanyat un partit aquest 2011 -el primer- i ha perdut els altres 4\nEls aragonesos, que la setmana passada van derrotar el Llevant, busquen una nova victòria que els tregui del descens; on hi són des de la 4a jornada de Lliga\n2 min. Saragossa 23/01/2011 13:27\nEl Saragossa somnia en aconseguir una victòria contra el Deportivo per poder sortir de la zona de descens, d'on no en surt des de la quarta jornada de Lliga.\nSeria una bombolla d'oxigen per un equip amb problemes econòmics, que acumula deutes als jugadors i que no s'ha pogut reforçar -malgrat la necessitat esportiva de fer-ho- aquest hivern. Potser per tot això, Javier Aguirre, entrenador dels aragonesos, ha optat per fer tots els entrenaments de la setmana a porta tancada.\nPel partit, el mexicà podria fer algun canvi respecte l'onze que es va imposar al Llevant la setmana passada. El canvi més evident pot ser el de Nico Bertolo, que ocuparia un lloc a la banda en substitució de l'holandès Said Boutahar.\nAquest, però, també és un partit important pel Deportivo. Tot i que els gallecs estan a la zona mitja, són conscients que una derrota els acostaria al pou de la classificació i més tenint en compte que es produiria contra un rival directe en la teòrica lluita per evitar el descens. I és que l'equip tan sols ha guanyat un partit aquest 2011 -el primer- i després ha encadenat 4 derrotes consecutives entre Lliga i Copa.\nPer aquest partit, Lotina repetirà la defensa de 5 homes de la setmana passada amb Dani Aranzubia sota els pals. De la resta de l'equip, el tècnic no n'ha volgut donar més pistes, tot i que s'espera que Lassad Nouioui i Adrián López siguin els referents atacants.


La pagesia de Balears rebrà ajudes de fins al 50% sobre la producció perduda pels desastres naturals de 2019\nDarrera actualització: 03 juny 2020\nEls pagesos i ramaders de les Balears podran optar finalment a les ajudes compensatòries per pal·liar els danys causats sobre les produccions pels temporals de 2019. El Ministeri d’Agricultura, Pesca i Alimentació ha publicat les comunitats autònomes beneficiàries del Reial decret 539/2020, pel qual s’estableixen les bases reguladores de les subvencions a explotacions agrícoles i ramaderes per danys causats en la producció. Unes subvencions, previstes al Reial decret llei 11/2019, i que es convocaven per al 2020.\nLa conselleria d’Agricultura, Pesca i Alimentació va reivindicar la inclusió de les Illes en aquest Decret d’ajudes, i finalment ha estat inclosa a totes les llistes publicades. Les Balears varen ser una de les comunitats autònomes més afectades a conseqüència dels episodis de fortes pluges ocorreguts entre els dies 25 i 27 del mes d'agost de 2019, quan una Depressió Aïllada en Nivells Alts (DANA) va recórrer d'oest a est la península i les Balears, i també va quedar afectada per la segona onada dels dies 12 a 16 del mes de setembre de l’any passat.\nAixí, podran ser beneficiaris d’aquestes ajudes els o les titulars de les explotacions agrícoles i ramaderes (persones físiques o jurídiques) que hagin sofert pèrdues que superin el 30% de la producció normal. La quantia de l'ajuda serà d'un 50% sobre la producció perduda, tret que el beneficiari hagi subscrit, abans de la presentació de la sol·licitud, una assegurança que cobreixi, almenys un 50% de la producció anual mitjana o dels ingressos derivats de la producció i els riscos climàtics més freqüents a Espanya, per als quals es proporciona cobertura d'assegurances.\nEl mal derivat de la destrucció total o parcial de la producció agrícola o ramadera s'avaluarà com la diferència entre el valor de la producció de l'explotació durant la campanya en què s'hagi registrat el fenomen climàtic advers i el valor mitjà de la producció d'aquesta explotació en una campanya. Quant als mitjans de producció afectats, el dany derivat de la destrucció total o parcial d’aquests es calcularà sobre la base del cost de la reparació o de la pèrdua de valor econòmic dels mitjans de producció a conseqüència del fenomen climàtic advers.\nA les Balears, les persones més afectades són els agricultors d'hortalisses, fruites i vinya de les zones de Felanitx, Manacor i el Pla de Mallorca. Les sol·licituds i la tramitació d’aquestes ajudes són competència directa del Ministeri d’Agricultura, però no obstant això, els agricultors o les agricultores a títol personal (no com a societats) que vulguin poden registrar la sol·licitud d’aquestes ajudes a les oficines de la conselleria o a les diferents delegacions comarcals del FOGAIBA.


Plantes de tractament TIRGI\nTirgi Serveis a les persones\nGESTIÓ DE RESIDUS INDUSTRIALS\nServeis especialitzats Plantes de tractament Contacte\n- GESTIÓ DE RESIDUS MUNICIPALS\n- GESTIÓ DE RESIDUS INDUSTRIALS\n- VALORITZACIÓ DE RESIDUS\nInici Plantes de tractament\nTirgi disposa de plantes de tractament de diferents residus, distribuïdes estratègicament, en diverses ubicacions, això ens permet reduir l’impacte mediambiental del procés logístic.\nEn les 4 R: reduir, reciclar, reutilitzar i recuperar; és molt important utilitzar les tècniques més avançades, per a donar el tractament indicat a cada producte i realitzar tots el procediments amb la responsabilitat adequada.\nQue Tirgi gestioni els residus mitjançant les seves pròpies plantes de tractament, significa avançar un pas en el camí de l’economia circular, donat que permet reduir intermediaris, millorant l’itinerari del residu.\nÉs una instal·lació especialitzada en la selecció per composició dels envasos lleugers rebuts procedents de la recollida selectiva d'aquesta fracció (contenidor groc). Mecànica i manualment, es fa la selecció de diferents tipus de plàstics (PEAD –separat entre blanc i color–, PEBD, PET i envasos mixtes), envasos fèrrics i d'alumini, i cartró per begudes.\nL'estructura de la planta és la següent:\nZona de recepció d'envasos: àrea on s'aboquen els envasos procedents de la recollida selectiva, un cop pesats.\nZona de tria: a l'inici d'aquesta zona hi ha un obridor de bosses. A continuació comença la selecció dels envasos segons composició. El triatge pot ser manual, magnètic, volumètric, per densitats, balístic, òptic, etc.\nZona de premsar i embalar: zona de premsatge i embalatge per a facilitar el transport a les plantes de reciclatge.\nZona de magatzem: àrea d'emmagatzematge dels materials seleccionats i pendents de ésser transportats a instal·lacions de tractament.\nEl rendiment aproximat de la nostra instal·lació és del 95% dels materials entrants, descomptant els impropis que ja no haurien d'arribar a la instal·lació.\nPLANTA DE TRIATGE VALORITZABLES\nPlanta on venen a parar tots aquells residus industrials i municipals que son valoritzables o son susceptibles de ser-ho. Trobem tres tipus de residus.\nResidu valoritzable: serien aquells residus que venen en bones condicions i que no s’ha de fer cap tria ni manipulat especial, directament es poden embalar i comercialitzar.\nBarreja de residus industrials: son tots aquells residus que per diferents circumstàncies les empreses no poden separar en origen però si que son valoritzables per separat. Mitjançant el triatge a la nostre planta podem recuperar i valoritzar la major part del residus i treure el major rendiment, minimitzant així la part que acaba a l’abocador.\nManipulats de residus industrials: son aquells residus que per la seva naturalesa no son valoritzables perquè estan formats per dos o més materials diferents. A la nostra cadena de manipulats es separen per tipologia de materials, d’aquesta manera s’obté una valorització de cadascun dels materials per separat i es redueix o s’elimina la part que acaba a l’abocador. Un exemple serien els residus de de petit format com CD, DVD, blisters amb joguines, llibres amb articles de promoció, fascicles, col·leccionables, envasats i d’altres.\nTractem els residus voluminosos provinents de les deixalleries i de la recollida domiciliaria de la ciutat de Girona i municipis de la comarca.\nEl servei consisteix en la selecció, la separació i la trituració de residus voluminosos com mobles vells, electrodomèstics, fustes, ferralla, i altres estris, amb l’objectiu d’optimitzar la valorització dels residus entrats i aconseguir el mínim rebuig possible, i s’entén com a rebuig aquella fracció de residu no valoritzable.\nPLANTA DE FUSTA I BIOMASSA\nA la nostra planta gestora de residus de fusta recollim la fusta procedent de diferents processos industrials, de la tala o poda, els palets sobrants i la procedent de la construcció i demolició. La nostra línia de producció genera uns subproductes resultants, que en funció del seu origen i naturalesa es poden utilitzar com a combustible per a calderes de biomassa, com a serradures per al bestiar, per a la decoració de jardins i espais públics, i com a matèria primera per a la fabricació d’aglomerats.\nPLANTA DE PLÀSTICS TÈCNICS\nDisposem d’una planta gestora per la recuperació i comercialització de tot tipus de matèries plàstiques, tant els estàndards com PP, PELD, PEHD, PS, PET, PVC. Com les mes tècnics, com poden ser PMMA, PC, ABS, PC/ABS, PA, SAN...\nRealitzem un complet procés de gestió de residus que consisteix: classificació, neteja i trituració o embalatge obtenint el producte final.\nPer el desenvolupament de l’activitat, tenim un equip humà especialitzat, així com l’última tecnologia en maquinaria.\nEls nostres clients potencials son totes aquelles empreses que generin residus plàstics com el sector automoció, alimentació (bobines), termoconformats...\nPLANTA DE TRENSFERÈNCIA DE RESIDUS PERILLOSOS\nEstem autoritzats per a transferir diferents residus especials entre ells: dissolvents, envasos contaminats, filtres, productes químics, absorbents, pintures… A més a més, la nostra flota de vehicles equipada amb ADR està autoritzada per a realitzar el transport d’aquests residus. El nostre departament administratiu li tramitarà tota la documentació exigida per la normativa ambiental vigent.\nPLANTA DE MANTENIMENT CONTENIDORS\nEls contenidors que estan més malmesos, es porten a les nostres instal·lacions, on s’intenten reparar, i si no és possible es desballesten aprofitant totes les parts i peces que estan en bon estat.\nPLANTA PAPER EN FORMAT I EN BOBINA\nComercialització de tot tipus de paper nou en bobines o en format palet tant pel mercat de primeres com segones. Fem format a mida pel sector impremta però també treballem papers pel sector alimentari o de la llar com tissús, cartonets, kraft o papers amb tractaments.\nPosem a disposició dels nostres clients els contenidors que més s´adaptin a les seves necessitats de gestió i al seu cicle de generació de residus.\nVeure llistat >\nPlanta transferència de residus perillosos\nPlanta manteniment contenidors\nPlanta Plàstics Tècnics\nPlanta Bobines paper\nC/ Cadaqués , 47-49 P.I. 08120\nLa Llagosta (Barcelona))\nTelèfon: 972 396 752\nFax: 972 396 752\nCopyright © 2017 Tirgi Serveis Ambientals, S.A. | Avís legal - Política de cookies - Política de privacitat\nUtilitzem cookies pròpies i de tercers per al correcte funcionament i visualització del lloc web per part de l'usuari, així com per a la recollida d'estadístiques del seu ús. En continuar navegant accepta el seu ús.\nPolítica de cookies | Modificar la configuració


Comunicat de la Federació Anarquista de Catalunya davant la nova operació «antiterrorista» - Federació Anarquista de Catalunya\nComunicat de la Federació Anarquista de Catalunya davant la nova operació «antiterrorista»\nHome » Federació Anarquista de Catalunya » Comunicat de la Federació Anarquista de Catalunya davant la nova operació «antiterrorista»\nPosted By FAC on oct. 30, 2015 |\nAvui, un cop més, algunes companyes s’han despertat amb els crits de la policia que, a les cinc de la matinada, ha esbotzat les portes de casa. Malauradament, no és una situació nova, sinó que ha esdevingut sistemàtica en els darrers dos anys. Avui el cop repressiu ha caigut a Manresa i a diferents barris de Barcelona: a Sants, a Sant Andreu, a el Clot, a la Verneda i a Gràcia.\nHan tornat els escorcolls i els Mossos d’Esquadra s’han endut material gràfic i dispositius electrònics: cartells, pamflets, pintures, llibres, llibretes, ordinadors, banderes llapis de memòria, etc.). Un altre cop un espai social ha estat atacat, en aquest cas l’Ateneu Llibertari de Sants i un altre cop, malauradament, hi ha hagut detencions. Nou persones han estat detingudes, entre elles un membre de la nostra Federació.\nAquesta operació és una part més de l’engranatge repressiu que ataca sistemàticament la dissidència organitzada. Un atac més a les que no abaixen el cap. Un atac més a les persones que fan front al capitalisme patriarcal que ens condemna a la misèria. Un atac més que no ens farà retrocedir, ans el contrari, continuarem lluitant perquè la rebel·lia i la ràbia no es poden controlar.\nSom conscients que l’aparell repressiu de l’estat continuarà atemptant contra les anarquistes, contra totes aquelles que no obeeixen el seu dictat, contra totes les que fan front a les injustícies, però també som conscients que mai no podran parar la nostra lluita ni impedir que la solidaritat i el suport mutu segueixin arrelant, perquè en un món injust, ser just es delicte.\nSolidaritat és lluita.\nFederació Anarquista de Catalunya, 30 d’octubre de 2015


Serveis | masteringaudio\nOptimitzar el so de la mescla final, aconseguint una escolta òptima en tota mena d'equips i formats, maximitzant al mateix temps el volum de la mescla fins aconseguir el so adequat per a l'estil i tipus de mescla.\nMÀSTERING PER STEMS\nProporcionar més control sobre la mescla final, permetent corregir excessos o carències en la mescla abans de treballar sobre el màster estéreo.\nDisposem d'equipament, software i molts anys d'experiència per fer unes bones mescles. Tot i que els DAW mes freqüents son Protools, Cubase/Nuendo, Logic Audio...podem importar al nostre estudi la sessions que ens portis, previa consulta.\nDesde la composició fins al màstering.\nLes necessitats són diverses a cada projecte. Podem intervenir en diferents moments de la producció. Si necessites una cançó des de zero, te la fem! Si tens cançons però et falta un bon arranjament, et posem un productor musical que s'adapti al teu gust i estil...t'acompanyem fins al final del procés de la producció, tan musical, com tècnica.\n679 974 522\n2016 Jordi Clemente Mastering.


La mort a l'ombra del bibliotecari by Onada Edicions - issuu\nLa mort, a l’ombra del bibliotecari Màrius Moneo Vilalta 13È PREMI DE NARRATIVA CIUTAT DE SAGUNT 2011\nPrimera edició novembre de 2011 © Màrius Moneo Vilalta Edita Onada Edicions Plaça de l’Ajuntament, local 3 Ap. de correus 390 12580 Benicarló www.onadaedicions.com onada@onadaedicions.com Telèfon 964 47 46 41 Disseny de la col·lecció Ramon París Penyaranda Maquetació Paül Peralta Correcció lingüística Rosa Maria Camps Cardona\nISBN 978-84-15221-21-0 Dipòsit legal BI-2739-2011 Cap part d’aquesta publicació no pot ser reproduïda, enmagatzemada o transmesa en qualsevol format o per qualsevol mitjà, ja siga electrònic, mecànic, per fotocòpia, per registre o per altres mètodes sense el permís previ i per escrit dels titulars del copyrigth\nLa mort, a lâ€™ombra del bibliotecari\nA tots aquells que han estat verament nets de cor, amb admiració —perquè el seu regne no és d’aquest món— i a tots els que alguna vegada van aspirar a ser-ho, sincerament, L’autor\nEVIA SER PER CULPA DEL TEMPS ESPLÈNDID D’AQUELL\nmatí d’octubre, que em vaig decidir —sense càlcul de possibles inconveniències— a fer una caminada per la serra que empara la meva ciutat com una falda maternal. Una semblant sortida que, per a molta gent de Corbera, és la cosa més normal del món, per a un individu com jo, de nom Artemi Boix, bibliotecari d’ofici, que s’estava tres-cents quaranta-nou matins l’any tancat en un estudi, concentrat en la lectura, era un fet extraordinari i no exempt d’un cert risc. Tant és així que la comunicació espontània de la decisió adoptada va provocar una ganyota de sorpresa en el rostre de la meva mare. —On dius que vas? —em va preguntar mentre deixava caure la samarreta que sargia. —A caminar, mare. Una mica d’esport no em farà cap mal. La pobra dona es va creure en l’obligació d’advertir-me, als meus trenta anys, com si fos un marrec que surt d’excursió per primer cop. —Vigila. Sigues prudent. No t’enfilis per enlloc… —No, dona… Mentre em dirigia al garatge per treure el meu utilitari, anava considerant que l’excursió em portaria a entrar en contacte amb la natura, paraula màgica en el meu segle, gresol de totes les virtuts… Però és que jo, a dreta llei, podia dir que estimava la natura? Si un professional de les enquestes m’ho hagués vingut a demanar, segur que li hauria respost afirmativament —quin home occidental d’avui gosaria fer el contrari?—, però jo sabia que les més simples evidències em desmentien. No em podia considerar amant d’una rea11\nlitat que no visitava mai i que, a més a més, no m’agradava en estat pur, sinó domesticada, dibuixada, sense ortigues, argelagues ni insectes. Les meves preferències més aviat es decantaven per una vida contrària al natural element, hostil a tota exploració i a qualsevol sobresalt que no provingués del terreny intel·lectual. Exceptuant els quinze dies de vacances estivals, invertits en un viatge d’interès artístic, l’únic matí de l’any que no consagrava a la lectura era el de l’endemà del sopar nadalenc del grup de bibliotecaris, perquè sempre s’acabava molt tard i això em forçava a destinar les hores matinals del dia següent a fer un son reparador. Un cop engegat el cotxe i llançat a l’aventura per l’asfalt, vaig agafar la carretera que duu al Santuari de la Mare de Déu del Grau. Mentre n’anava resseguint el traçat sinuós, la natura perversa desplegava el ventall dels seus impúdics atractius; uns reflexos irisats travessaven l’espès mantell de fulles minúscules dels pins, creant una atmosfera irreal digna d’una catedral arbòria, però jo em mantenia impassible: no era per buscar impressions d’aquella mena que havia sortit i no estava disposat a claudicar tan fàcilment. Però què era, realment, el que buscava? Potser allò que la biblioteca no em podia oferir: que passés alguna cosa. Vaig aparcar el cotxe a l’ombra d’uns faigs ufanosos i vaig caminar els darrers metres de carretera sota aquella volta magnífica. ‘D’aquí a quatre dies tu seràs pols i aquests arbres encara seran aquí per contemplar les noves generacions de corberencs… Pulvis eris et in pulverem reverteris, que deia la meva àvia, estrafent el Gènesi.’ Al petit aparcament del solei només hi havia tres cotxes… Un dia tranquil. Vaig iniciar l’ascensió a l’ermita amb força empenta i només de fer vint camallades ja vaig poder constatar que tinc un cos —a casa, moltes vegades, ni me’n recordo— i que es cansa amb facilitat. L’ermita de la Mare de Déu del Grau, de façana bellament austera, té al davant una lluminosa plaça i compta amb uns 12\nbancs de pedra enganxats al mur per a repòs del caminant. Crec que m’hi hauria assegut i hauria engegat l’excursió a fer punyetes si no hagués estat per una parella d’adolescents agarbonats amb devoció que feien de l’amor un petit espectacle (cosa que no els privava de llançar-me mirades esporàdiques de reüll, com si l’activitat no els omplís prou o com si em volguessin fer enveja). Jo era un solitari que encara vivia amb els pares i, per tant, no gaudia de certs privilegis, però he de dir que no els envejava gaire, perquè sabia prou bé que, per aquells quatre petons caldosos, sovint acabaves havent de suportar un ignorant tota la vida. (M’haureu de perdonar… De fet, si continueu llegint, ja us adonareu que segons com tinc un punt de repel·lent.) Vaig travessar la plaça i, un tros més enllà, un camí assolellat em va convidar a seguir-ne les pedres menudes. Els psicòlegs d’avui, que troben explicacions per a tot, probablement dirien que es tractava d’una vaga reminiscència infantil o que havia sentit la crida poderosa d’una veu ancestral. En arribar al primer mirador d’aquella banda de la serra, em vaig acostar a la barana de fusta i m’hi vaig recolzar. La contemplació de la ciutat de Corbera i de l’ampla vall que s’estén pel cantó de migdia em va produir una sensació de llibertat purament il·lusòria —per què m’hauria de sentir més lliure al capdamunt d’un roc que no pas al fons del meu estudi? Passada l’experiència i ja un xic fatigat, tot m’empenyia a tornar al cau i a la lectura, però em sabia greu de no acabar d’atènyer el mirador més elevat, perquè era conscient que seria el primer que em demanaria la meva mare: “Has anat a dalt al Grau i no has pujat als Esbalcells?”. De manera que vaig optar per reprendre el camí. El cel era intolerablement serè i la pell esblanqueïda de la cara rebia les carícies del sol com una estranya manyagueria, no del tot desagradable. Avançava amb el front suat i els ulls mig aclucats, quan vaig percebre l’ombra d’un grup humà que 13\nLa mort a l'ombra del bibliotecari\nMàrius Moneo Vilalta !"#$%&'()*+,-.. NARRATIVES , 16 13 È PREMI DE NARRATIVA CIUTAT DE SAGUNT 2011


Sàmper assegura que "Trapero té l'opció de tornar" al capdavant dels Mossos d'Esquadra\nPublicat 08/11/2020 14:28CET\nEl conseller d'Interior de la Generalitat, Miquel Sàmper, ha assegurat que el major dels Mossos Josep Lluís Trapero "té l'opció de tornar" al capdavant de la policia catalana, després que l'Audiència Nacional l'absolgués per l'actuació del cos l'1-O.\nEn una entrevista a 'Elnacional.cat' que ha recollit aquest diumenge Europa Press, ha proposat declarar "nul el 155" i tornar a l'escenari que hi havia abans de la seva aplicació a Catalunya, amb la restitució de Trapero.\nSàmper ha dit que està convençut que en els propers dies es reuniran per parlar sobre el seu possible retorn i ha defensat que "els canvis que hi puguin haver no tenen res a veure amb la feina feta o no feta pel comissari" cap, Eduard Sallent.\nQuant a l'absolució del major Trapero i altres investigats per l'1-O, assegura que és també la de tots els Mossos d'Esquadra, perquè la sentència "deixa ben clar que el cos és modèlic" i també que la Policia Nacional i la Guàrdia Civil, segons ell, no van fer la feina com l'havien de fer.\nUNIÓ DELS COSSOS POLICIALS\nSàmper ha defensat una llei de la policia catalana que uneixi tots els efectius de Mossos d'Esquadra i els policies locals sota una única coordinació, i afirma que li agradaria "deixar-la preparada perquè en la següent legislatura es pogués aprovar".\nHa assegurat que aposta per la tècnica de la mediació, tot i que reconeix que el número d'efectius policials destinats a aquesta tasca és encara "reduït" i que s'hauria de multiplicar, com a mínim, per tres.\nDos meses després del seu nomenament com a conseller, ha explicat que la Conselleria d'Interior és molt comlpicada i que suposa gestionar cossos amb molts efectiu, "cosa que implica molt de temps d'estudi".\n"M'agradaria que aquesta Conselleria deixés de ser una trituradora de consellers, perquè s'han de deixar molt clars els límits i les regles de la feina, i que el següent conseller ho tingués tot més fàcil que els predecessors", ha dit.\nHa defensat treballar per "fer veure a la societat i als Mossos que l'ordre públic és la coexistència de drets fonamentals, d'una banda, com pot ser la manifestació, la protesta, la vaga, i, d'altra banda, la integritat física i la seguretat de tots els catalans".\nEn aquest sentit, ha apostat per la tècnica de la mediació, tot i que reconeix que el nombre d'efectius policials destinats a aquesta tasca és encara "reduït" i que s'hauria de multiplicar, com a mínim, per tres.


Taula 2 | Centelles per la República • Primàries Catalunya\nResultats dels consensos de la segona taula\nde debat • Dijous 4 d’abril de 2019\n* Implicació en la difusió dels esports, fomentar-lo a totes les edats\n* Beques esportives obertes a tothom, persones amb pocs recursos o també persones que despunten en l’esport\n* Coordinació de quota única esportiva (permetre canviar d’esport a mitja temporada)\n* Promoció de casals d’estiu conjunts d’esport (multi esportius)\n* Coordinació d’entitats, amb reunions periòdiques. Permet que apareguin nous esports (algun esport “proper” pot ajudar). Permet unificar la informació. I sobretot, permet recollir els projectes en base als pressupostos i subvencions (evitar el clientelisme). La coordinadora posaria en contacte les federacions amb els practicants.\n* Fer consulta (prèvia informació) sobre els esports a potenciar\n* Coordinació salut – esport (ja hi ha coordinació del CAP amb la piscina, amb caminades a l’estiu)\n* Cens de locals i equipaments esportius (hi ha esports petits que no tenen espai), i d’espais oberts on es podria ubicar una pista d’atletisme i reubicar les pistes de tennis si calgués ampliar el pavelló.\n* Cartellera digital o agenda a lloc visible i cèntric (Ajuntament?)\n* A llarg termini, proposar mancomunar zones esportives amb algun poble veí (ex. Els Hostalets de Balenyà)\n* Vetllar pel compliment de les normes de comportament (dels espectadors) a les zones esportives\n* Comissions de veïns participatives per a totes les festes, amb poder real de decisió i organització. Retornar el control de les festes a la gent.\nESMENA DEL DIA 6 MAIG: Crear una vocalia d’art i cultura.\n* Parlar amb UVIC sobre la possibilitat de fer algun cicle formatiu a Centelles, atès que tenim Electra i fibra municipal, i d’acord amb les necessitats que venen de renovables\n* Acompanyament en formació en oficis (paletes, fusters, etc.) paral.lela a l’ESO, per motivar aquells alumnes que podrien caure dels estudis.\n* Consell escolar: Amb representants de tots els centres, per tal que es puguin autogestionar una partida global pressupostària, tenint en compte les especificitats de cadascun (no atorgar la mateixa partida a cada escola des de l’Ajuntament, hi ha un centre que necessita adaptacions especials per a acollir alumnes amb mobilitat reduïda o trastorns de conducta, etc.). Però també els temes que afecten totes les escoles, com el camí escolar. El consell escolar també permetria mancomunar les extraescolars entre tots els centres, el que permetria oferir més assortit i qualitat en les diverses opcions.\n* Serveis socials (serà objecte de la propera taula): Veure quina dotació econòmica tenen per a afrontar la demanda, i actuar en els casos de pobresa energètica\n* Escola municipal d’art: Dibuix, música i pintura


Actualitzada el 11-09-2020 08:17\nQuan sé que una pel·lícula tracta de pares i fills algun mecanisme s’activa al meu interior. Pot ser que es tracti d’un film desafortunat, mediocre, fallit, però d’entrada la predisposició és bona.\nEs tracta sens dubte, del poder metamòrfic del cinema, de com és capaç d’infiltrar-se dins teu de manera diferent depenent esclar dels teus interessos, fílies, fòbies i afinitats però també de la teva etapa vital, dels teus estats emocionals, de què esperes i què desitges en aquell moment concret o en aquell altre.\nUn mundo normal és un film irregular, imperfecte, no del tot ben afinat, però amb un fondo calat humà i humanista, amb rampells ensucrats però també emocions que t’emocionen. Tracta, en essència, de pares i fills, de criteris que se’t queden enganxats de per vida i que després tu intentes que se li quedin enganxats a qui ve darrere teu.\nAchero Mañas és un bon director sobretot perquè és autèntic, perquè potser a estones no és del tot fi però sempre perfila traços de persones. I en aquest film, les persones es perceben. I et quedes amb flaixos que et commouen, com la mirada i la presència de la gran Magüi Mira i la veritat impressionant que destil·la. Costa oblidar-se del seu personatge de mare i d’àvia. Se’t queda a dins.


Denuncian el aumento de delincuencia en el centro de Valencia\nValència és de les grans ciutats on més ha augmentat la delinqüència en l'últim any amb un 36,5%\nAgente de la Policía Local de Valencia patrulla por las inmediaciones de la avenida Blasco Ibáñez. / PLV\nLa portaveu del Grup Municipal Popular, María José Catalá, ha informat hui que el Defensor del Poble ha admès la denúncia que va presentar el Grup Popular a l’Ajuntament de València sobre el augment de la delinqüència i la falta de policies als carrers.\nL’anunci coincideix amb la denúncia del creiximent de la inseguretat als carrers de València. Segons la popular, “els veïns ens estan traslladant un augment de robatoris i agressions en el centre i en el riu durant aquest Nadal“.\nL’objectiu del PP és recuperar la seguretat ciutadana i dotar a la ciutat de més presència policial. “Esperem que Ribó reaccione d’una vegada perquè ja són dues les institucions (el Defensor del Poble i el Síndic de Greuges) que han admès la queixa del Partit Popular per la falta d’agents de policia a la ciutat de València”.\nSegons les dades del Ministeri de l’Interior, València és de les ciutats on més ha augmentat la delinqüència (36,5%). La xifra contrasta amb el cas de Barcelona on baixen les denúncies; i de Madrid que només puja un 9%. També destaca un augment preocupant dels robatoris amb força en domicilis (+78,2%); furts (+66,8%); i un 67,9% els delictes sexuals.\nEL PP SOL·LICITA MÉS POLICIES PER A FRENAR LA DELINQÜÈNCIA\nCatalá ha recordat que València compta ara amb 200 policies menys que en 2015. A més, critica que la burocràcia i lentitud del Ajuntament de Ribó està llastrant està falta de policies.\nEn aquest sentit, ha denunciat que encara no estan aprovades les bases de l’Oferta d’Ocupació Pública de 2020 ni la convocatòria de 2021. “Esperem que ara sí que es posen les piles perquè la inseguretat ciutadana preocupa i molt”.\nFinalment, des del PP s’ha recordat que el pressupost de Ribó i el PSPV per a 2022 només contempla crear 1 plaça més de policia local, mentre que el nombre de vacants augmentarà un 10%, és a dir, hauran 40 policies menys.\nAlarma en el barri del Cabanyal davant l’augment de la delinqüència


Veray: “Puigdemont creu més en el projecte separatista que en la ciutat” - Aposta per Girona\nDeixeu un comentari / El Gironès / Per PP Catalunya / desembre 29, 2014 desembre 29, 2014\nLa portaveu popular també considera que el govern municipal ha errat les prioritats. “Puigdemont creu més en el projecte separatista que en la ciutat”, ha assegurat Veray. “Aquest any 2014 hem hagut de votar 8 vegades en relació a la independència de Catalunya quan ens hauríem de preocupar de la ciutat, del dia a dia i dels gironins i les gironines que passen dificultats”, ha explicat Veray, i ha quantificat en una vintena les ocasions en que s’ha votat quelcom relacionat amb la independència de Catalunya i el procés separatista al ple de l’Ajuntament de Girona durant aquesta legislatura. “Han prioritzat allò que no havien de prioritzat i s’han equivocat”, ha afirmat. A més ha quantificat la despesa en accions relacionades amb el procés durant aquest any 2014 en gairebé 40.000 €. Aquest import inclou alguns conceptes com la quota a l’AMI (Associació de Municipis per la Independència), la col·locació de pantalles gegants a la plaça del Vi per seguir debats sobre el procés o la promoció i publicitat de la consulta il·legal del 9N. En aquest sentit, Veray ha especificat que s’han utilitzat espais publicitaris que l’Ajuntament té contractats per conveni anual. “S’han utilitzat espais pensats per promocionar la ciutat per promocionar el 9N”, ha lamentat Veray, qui demana a Puigdemont “que deixi de gastar diners en el procés independentista”.\nD’altra banda, Veray ha demanat a l’alcalde que sigui exigent amb el Govern de la Generalitat. “Si és exigent amb el de l’Estat que ho sigui també amb el de la Generalitat”, ha dit. Veray ha recordat que la Generalitat ha de pagar el deute amb l’Ajuntament i que hi ha grans projectes pendents com el nou hospital Josep Trueta, l’ampliació del CAP de Montilivi o la construcció de l’Escola del Bosc de la Pabordia. La portaveu popular ha indicat que el grup del PPC al Parlament de Catalunya ha presentat esmenes al pressupost de la Generalitat per al 2015 per reclamar aquestes i altres inversions. Pel que fa al pressupost de l’Ajuntament de Girona per al 2015, Veray considera que és una “anomalia”, que encara no s’hagi explicat als grups de l’oposició.\nVeray: “Presentem i representem un projecte de ciutat sòlid, real i realista, centrat en el futur dels gironins”


Llistes provisionals de sol·licituds admeses i excloses i puntuació per sol·licitant. Secretariat de Mobilitat\nLlistes provisionals de sol·licitud..loses i puntuació per sol·licitant\nLlistes provisionals de sol·licituds admeses i excloses i puntuació per sol·licitant\nERASMUS+ KA103 - CURS 2018/2019\nResolució de la Universitat d'Alacant de 2 de febrer de 2018 del Programa de Mobilitat Erasmus + curs acadèmic 2018/2019, primer termini de sol·licitud, per la qual:\nPRIMER.- Publicar la llista provisional de sol·licituds admeses.\nSEGON.- Publicar la llista provisional de sol·licituds excloses. Les causes generals d'exclusió, segons estableixen les bases de la convocatòria, són les següents:\nIdioma L'estudiant no compleix el requisit lingüístic de les destinacions sol·licitades.\nCrèdits L'estudiant no aconsegueix el nombre mínim de crèdits.\nPenalització per renúncia L'estudiant va ser seleccionat en una convocatòria anterior i finalment no es va incorporar a l'intercanvi, sense haver comunicat la renúncia.\nMobilitat mateix període L'estudiant té assignada de forma definitiva una plaça d'intercanvi en un altre programa de mobilitat (SICUE, No Europea) per al mateix període sol·licitat.\nPer haver sigut participant Erasmus anteriorment L'estudiant ja ha gaudit de beca Erasmus estudis o pràctiques en el mateix nivell d'estudis i es produeix una incompatibilitat per període o per destinació.\nTERCER.- Publicar la puntuació provisional per sol·licitant (apartats del barem: a, nota mitjana; b, idiomes; i c, puntuació del centre).\nA més de les causes generals d'exclusió especificades en el punt segon d'aquesta resolució, en la puntuació provisional per sol·licitant es poden consultar les causes específiques d'exclusió en cadascuna de les destinacions sol·licitades. A saber:\nIdioma L'estudiant no compleix el requisit lingüístic d'aquesta destinació.\nIncompatibilitat per període L'estudiant ja ha gaudit anteriorment de beca Erasmus estudis o pràctiques en el mateix nivell d'estudis i sobrepassa el període màxim permès en aquesta destinació (dos semestres).\nIncompatibilitat per destinació L'estudiant ja ha gaudit de beca Erasmus estudis o pràctiques anteriorment per a la destinació sol·licitada.\nQUART.- Informar sobre la cancel·lació del conveni amb les universitats de Bath i Göteborg.\nCINQUÉ.- Fins al 16 de febrer inclòs els/les estudiants podran presentar al·legacions contra aquesta resolució i les dades que s'hi inclouen en ella (tals com a nota mitjana, crèdits superats, puntuació d'idiomes, puntuació del centre, etc.). Totes aquestes al·legacions es formularan per escrit seguint algun d'aquests procediments:\nA través de l'UACloudCV-->eAdministració-->Instància genèrica.\nD'acord amb el que s'estableix en l'article 45 de la Llei 39/2015, d'1 d'octubre, aquesta publicació té l'efecte de notificació a tots els interessats.\nAlacant, 2 de febrero de 2017


Homo & Evolució: Indicis de divisió sexual del treball en neandertals.\nIndicis de divisió sexual del treball en neandertals.\nUn estudi dels investigadors Almudena Stalrrich i Antonio Rosas publicat a la revista Journal of Human Evolution intenta demostrar la divisió del treball en funció del sexe en els neandertals a partir de l'anàlisi diferencial del desgast dental no masticatori. En l'actualitat el desgast dental no masticatori en les poblacions recents de grups caçadors recol·lectors mostra diferències en aquest patró de desgast en funció del sexe.\nEls investigadors han realitzat un estudi de la dentició de 19 exemplars de neandertal pertanyents a tres jaciments molt importants: l'asturià del Sidrón, el francès de l'Hortus i el belga de l'Spy. Els resultats indiquen que tots els individus presenten desgast no masticatori i consideren que les diferències trobades entre els patrons de desgast dels mascles i de les femelles són compatibles amb la realització sistemàtica de diferents funcions o del treball amb diferents tipus de material si bé l'estudi no determina quines podrien ser aquestes tasques tot i que segurament estarien relacionades amb la preparació de les pells en el cas de les dones.\nLes diferències més importants són el fet que les estries, semblants a marques de tall) són més llargues en el cas de les dones i que aquestes les tenen localitzades a la dentició mandibular i en canvi les dels homes es localitzen, preferentment, en la dentició mandibular.\nLa imatge que acompanya aquest resum pertany al CSIC i han estat publicada a Hominides.\nPublicat per J M C R a 12:24\nEtiquetes de comentaris: divisió sexual del treball., Hortus, neandertal, Sidrón, Spy\nFebrer 2015. Novetats breus.\nIndicis de divisió sexual del treball en neanderta...\nGener 2015. Novetats breus.\nPenghu 1: més proves de la diversitat de poblacion...


La FestCat a Llívia arriba a la 14a edició amb un total de 123 alumnes — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La FestCat a Llívia arriba a la 14a edició amb un total de 123 alumnes\nLa FestCat a Llívia arriba a la 14a edició amb un total de 123 alumnes\nUns 123 alumnes participen aquests dies en la trentena de talles i cursos que es realitzen a Llívia en el marc de la FestCat. Segons informa l'ACN, el membre de la comissió pedagògica, Bienve Moya, explica que la crisi no ha afectat l'assistència, que és pràcticament la mateixa que la de l'edició anterior. En aquest sentit, Moya remarca que les retallades sí que han afectat en el pressupost, que s'ha reduït un 13%. També hi ha menys becats.\n"En la FestCat es fan cursos relacionats amb la festa", diu Moya, "des de jocs fins a puntes de coixí, que són un element festiu, passant per les titelles o qualsevol altre aspecte que estigui lligat amb les celebracions". A més, es fan cursos relacionats amb la música i la improvisació coral, com les corrandes, cursos d'artesania, d'elaboració de formatges o cadires i tallers de circ, entre d'altres.\nCada un del participants escull dues propostes: un curs es realitza durant el matí i té una durada de quatre hores, mentre que l'altre es duu a terme a la tarda en dues hores. Els estudiants comparteixen els àpats i les vetllades, moment en què es poden veure espectacles de música, dansa, circ i màgia.\nBienve Moya assegura que "les qüestions teòriques com la manera de muntar la festa, què passa o com s'organitza, cada cop tenen menys interès entre els alumnes, cosa que fa pensar que s'ha de replantejar la FestCat". En aquest sentit, Moya afirma que els tallers com la dansa o el ball són els que desperten més interès entre els alumnes.


Una oportunitat d'or - Diari de Girona\npere lladó 08.08.2017 | 07:11\nEl mexicà Juan José Gómez-Camacho, i el suís Jurg Lauberg són representants permanents dels seus països a l'ONU. A ells els han encarregat un dels reptes més difícils d'aquests inicis del segle XXI. Al setembre de l'any 2018 hauran de tenir enllestit un document anomenat Pacte Global de Migracions que haurà de ser aprovat per unanimitat per l'Assemblea de Nacions Unides.\nTenen els dos diplomàtics l'objectiu de regular el flux internacional de persones, que permeti unes migracions segures, regulars i ordenades. No sembla que l'empresa sigui fàcil, però avui el món ha de donar resposta a una situació cada vegada més complicada i que suposa molts problemes a una comunitat internacional que fins avui no ha sabut donar-li una resposta efectiva. Tard o d'hora, i més quan veiem contínuament la pèrdua de centenars de vides humanes en el mar, caldrà que els governs de torn l'entenguin i busquin solucions a milions d'immigrants indocumentats que volen un reconeixement legal i gaudir de serveis com els de la salut, habitatge o educació, independentment del seu origen i destinació.\nGairebé 300 milions de persones en el món viuen en un país on no van néixer, una xifra que s'engreixa cada dia i que suposa un 41% més que a l'any 2000. Avui més de 200 milions són joves i es troben en edat laboral, la qual cosa vol dir que estem davant un tema que mou l'economia mundial.\nAquestes xifres, que poden semblar fredes però que representen en moltes ocasions verdaders drames humans, ja no poden ser tractades des d'un punt de vista de seguretat, atès que el 15% d'emigrants es retorna als països d'origen, però el 85% resta en els països d'acollida.\nAquest nou moviment de persones va obligar el secretari general de l'ONU, Antonio Guterres, a nomenar aquest any la canadenca Louise Arbour com a representant especial per a la migració internacional. Ara dos nous diplomàtics buscaren un acord molt difícil d'assolir. Si el Pacte climàtic fou una primera experiència a la recerca de voluntats compartides, el de migracions sembla molt més difícil, però no impossible. És una ocasió d'or per a milions d'individus que han de sortir dels seus països a causa de les guerres o la fam i que tenen tot el dret de cercar noves oportunitats.\nGómez-Camacho ja ha començat a recórrer la geografia mundial i a reunir-se amb els caps d'estat. Ell mateix ha reconegut que es troba en una fase evangelitzadora i que és optimista. Segons ell: «La complexitat del fenomen de l'emigració crea múltiples interpretacions. És un fenomen diversificat, polític, psicològic, sociològic, econòmic; però sobretot és l'únic fenomen trasnacional. El problema no es resol amb decisions domèstiques, sinó amb la col·laboració de tots els països».\nL'ONU s'ha vist obligada a reaccionar davant la passivitat de molts governants que, sigui per prejudicis o per por, miren cap a un altre costat. Però hi ha una dada que en el futur caldrà tenir en compte. Avui els països més desenvolupats tenen una població molt envellida i l'arribada de nouvinguts pot representar que la població es rejoveneixi i asseguri el sistema de seguretat social i amb les seves contribucions mantinguin el pagament de les pensions a un bon nombre de jubilats autònoms.\nTot això haurà d'abordar aquest document, que pot representar l'inici d'una regulació més necessària que mai i que el món desenvolupat ha d'afrontar sense mirar-se el melic.


Les noves construccions hauran de complir requisits d'eficiència energètica més exigents - Arquitectura técnica y edificación\nBlogPortada » Les noves construccions hauran de complir requisits d’eficiència energètica més exigents\nLes noves construccions hauran de complir requisits d’eficiència energètica més exigents\nAquest mes de desembre el Govern va aprovar una modificació del Codi Tècnic d’Edificació que condicionarà determinant les pròximes construccions a Espanya. El canvi es realitzarà mitjançant un decret que es publicarà pròximament en el BOE.\nAquest nou reglament té com a objectiu reduir el 40% de consum d’energia que produeixen els edificis, a més d’alinear-se a les iniciatives legislatives respecte a l’estalvi d’energia i a les energies procedents de fonts renovables. Aquest decret es va aprovar després d’un estricte procés d’audiència, informació pública i participació dels sectors pertinents.\nEl Consell General de l’Arquitectura Tècnica (CGATE) ha expressat que la rebaixa de l’energia primària no renovable que consumeixen els edificis ha de ser una prioritat. Aquest concepte es refereix l’energia no renovable que pot consumir a l’any un edifici per proveir calefacció, refrigeració i aigua calenta sanitària.\nÉs un repte ambiciós, perquè s’estableix un requisit de consum més baix, amb l’alta possibilitat que en algunes zones s’hagin de posar bombes de calor. Així doncs, la nova norma descriu les prestacions que un edifici ha d’oferir en matèria energètica i que repercutiran en les solucions tècniques que s’adoptin en construir. Des del CGATE també s’apunta que aquests canvis precisaran un període d’adaptació d’uns sis mesos.\nFins a mitjans de 2020, segons aquestes previsions, no es començaran a sol·licitar permisos d’edificació conforme a la nova normativa. Fins a 2022, aleshores, no arribaran al mercat les primeres edificacions que compliran amb l’estalvi energètic decretat.\nAixí mateix, cal assenyalar que s’ha incorporat una altra modificació afegint una secció al Document Bàsic de Salubritat, que estableix normes de seguretat bàsiques per a la protecció de perills derivats a l’exposició a radiacions ionitzants. En concret, es tracta de mesures d’impermeabilització per garantir l‘aïllament del gas radó en els edificis.\nL'actual situació generada per la COVID-19 ha alterat el nostre dia a dia, obligant a…\nprevious post: L’arquitectura tècnica aconsegueix el 74% d’inserció laboral per als seus graduats\nnext post: Les 7 claus per a la construcció d’edificis saludables


09/09/2021 - 17:14h\nGran acollida al retorn del Festival de Música del Baix Penedès i les Nits al Castell\nEl retorn de les activitats musicals estiuenques del municipi de Calafell, després de la interrupció de l’any passat a causa de la pandèmia, ha estat molt ben acollit pel públic. I és que 2.000 espectadors han passat pels concerts del Festival de Música del Baix Penedès i pels de les Nits al Castell.\nEls concerts de jazz del Castell han omplert el 100% de l’aforament, excepte el primer dia, quan va superar-se el 90%. Pel que fa a l’església de l’Assumpció de Segur, seu des de fa 46 anys del Festival, hi ha hagut una mitjana de 300 espectadors per concert, que ve a significar un 60% però en alguns s’ha superat el 90% d’ocupació, amb més de 400 persones.\n“Estem molt contents per l’acollida que han tingut aquestes dos cicles”, explica la regidora de Cultura de l’Ajuntament, Mònica Trepat. “Les Nits al Castell”, diu, “han omplert un dissabte rere un altre i no tan sols els concerts que, per repertori o intèprets, eren aposta segura”.\nVolum de públic\nSobre els concerts del Festival de Música del Baix Penedès, Trepat afegeix: “Sabem que l’església de Segur és un auditori enorme, amb gairebé 700 localitats, unes 500 amb les restriccions actuals. Omplir-ne més de 400 és un gran èxit. Però ocupar-ne 300, o fins i tot 200, no està gens malament: pocs actes culturals tenen aquest volum de públic al nostre municipi”.\nAquests resultats han tingut continuïtat aquest cap de setmana, amb la primera funció de la temporada de tardor del Teatre Joan Colet. L’espectacle musical Marabunta, a càrrec de Guillem Albà & La Marabunta, es va quedar a deu entrades de penjar el cartell de complet.


Política de cookies | Comanda Online\nPolítica de cookiesWenet2020-05-07T18:30:28+02:00\nUna cookie és un petit fitxer de text que s’emmagatzema en el seu navegador quan visita gairebé qualsevol pàgina web. La seva utilitat és que el web sigui capaç de recordar la seva visita quan torni a navegar per aquesta pàgina. Les cookies solen emmagatzemar informació de caràcter tècnic, preferències personals, personalització de continguts, estadístiques d’ús, enllaços a xarxes socials, accés a comptes d’usuari, etc. L’objectiu de la cookie és adaptar el contingut de la web al seu perfil i necessitats, sense cookies els serveis oferts per qualsevol pàgina es veurien minvats notablement. Si voleu consultar més informació sobre què són les cookies, què s’emmagatzemen, com eliminar-les, desactivar-les, etc., li preguem que es dirigeixi a aquest enllaç.\nXarxes socials: Cada xarxa social utilitza les seves pròpies cookies en botons de tipus M’agrada o Compartir.\nEls navegadors web són les eines encarregades d’emmagatzemar les cookies i des d’aquest lloc d’efectuar el seu dret a eliminació o desactivació d’aquestes. Ni aquest web ni els seus representants legals poden garantir la correcta o incorrecta manipulació de les cookies per part dels esmentats navegadors.\nEn el cas de les cookies de Google Analytics, aquesta empresa emmagatzema les cookies en els servidors als Estats Units i es compromet a no compartir-la amb tercers, excepte en els casos en què sigui necessari per al funcionament de sistema o quan la llei obligui a aquest efecte. Segons Google no guarda la seva adreça IP. Google Inc és una companyia adherida a l’Acord de Port Segur que garanteix que totes les dades transferides seran tractades amb un nivell de protecció d’acord amb la normativa europea. Si desitja informació sobre l’ús que Google dóna a les cookies li adjuntem aquest altre enllaç.


Ocells del Barcelonès i rodalies: 06/01/2013 - 07/01/2013\nAquarel·les de Paco Torres\nApropar-se a la natura o que ens apropin la natura? En uns temps en què l’allunyament del nostre entorn natural és cada cop més evident, Paco Torres veu expressió i dóna ànima al riu Besòs a través de les seves aquarel·les d’aus. Les observa, les representa i ens fa el gran favor d’oferir al gran públic allò que per si mateix no veu, una cosa particularment important en els temps que vivim. Important perquè en un moment tan mediàtic, on la imatge ho és tot, el que no es veu simplement no existeix i això és fonamental en la conservació del patrimoni natural que és el riu Besòs.\nDes del 12 fins al 28 de juny, podeu disfrutar de la seva obra a l'exposició al Centre de producció cultural i juvenil Polidor. Us animo a visitar-la.


Bae Her House Wat Prasri Maha Umathewee (Wat Kaek Silom) Taiwan - Ofertes d'hotels amb els MILLORS DESCOMPTES EN LÍNIA\nPlatja Chihsingtan - A 8 km de l'allotjament\nLlac Liyu - A 9 km de l'allotjament\nNo.20, Jixiang 4th St., Municipi de Ji'an, Wat Prasri Maha Umathewee (Wat Kaek Silom), Taiwan - Veure al mapa\nTé alguna pregunta per a Bae Her House?\nBarri Municipi de Ji'an Ciutat de Hualien Ciutat de Hualien Ciutat de Hualien Municipi de Ji'an Ciutat de Hualien\nMés informació sobre Bae Her House\nTant si es tracta d'un viatge de plaer com si és de negocis, Bae Her House és una elecció d'allotjament magnífica quan visiten Wat Prasri Maha Umathewee (Wat Kaek Silom). Amb aquesta situació a només 3.5 KM del centre de la ciutat i a 10 KM de l'aeroport, aquest hotel de 2.5-estrelles atreu nombrosos viatgers cada any. No és menys excepcional el fàcil accés que té l'hotel a les incontables atraccions i llocs d'interès de la ciutat com Temple Wu Ku, Mercat Nocturn Zhi Qiang, Magatzems Far Eastern.\nAprofiti's de la riquesa de serveis i avantatges d'aquest hotel de Wat Prasri Maha Umathewee (Wat Kaek Silom). Per anomenar algunes de les comoditats de l'hotel, hi ha Wi-Fi gratuït en totes les habitacions, express check-in/check-out, magatzem d'equipatge, Zones públiques amb Wi-Fi, aparcament de cotxes.\nA més, totes les habitacions ofereixen una gran varietat de comoditats com ara televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Bae Her House.\nTots els tipus de viatgers (6)Parelles (2)Viatgers en solitari (1)Famílies amb infants petits (2)Grups (1)